CELEX: 32021R2127
Language: hu
Date: 2021-09-29 00:00:00
Title: A Bizottság (EU) 2021/2127 felhatalmazáson alapuló rendelete (2021. szeptember 29.) az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet IV. mellékletének módosításáról

2021.12.3.   
               
               
                  HU
               
               
                  Az Európai Unió Hivatalos Lapja
               
               
                  L 432/7
               
            
         A BIZOTTSÁG (EU) 2021/2127 FELHATALMAZÁSON ALAPULÓ RENDELETE
         (2021. szeptember 29.)
         az általános tarifális preferenciák rendszerének alkalmazásáról szóló 978/2012/EU európai parlamenti és tanácsi rendelet IV. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről szóló, 2012. október 25-i 978/2012/EU európai parlamenti és tanácsi rendeletre (1) és különösen annak 17. cikke (2) bekezdésére,
         mivel:
         
                     (1)
                  
                  
                     A 978/2012/EU rendelet 17. cikkének (1) bekezdése előírja, hogy az Egyesült Nemzetek Szervezete (a továbbiakban: ENSZ) által legkevésbé fejlett országnak minősített ország jogosult a legkevésbé fejlett országokra vonatkozó különleges előírás (fegyver kivételével mindent – EBA) szerint biztosított vámkedvezményekre. Az EBA-rendszer kedvezményezett országainak listáját a 978/2012/EU rendelet IV. melléklete állapítja meg.
                  
               
                     (2)
                  
                  
                     Az ENSZ 2020. december 4-én törölte Vanuatut a legkevésbé fejlett országnak minősített országok kategóriájából. Ennek megfelelően Vanuatu a 978/2012/EU rendelet 17. cikkének (1) bekezdése szerint már nem tesz eleget az EBA-kedvezményezett státusz követelményeinek, így törölni kell az említett rendelet IV. mellékletéből. A 978/2012/EU rendelet 17. cikke (2) bekezdése értelmében Vanuatunak a GSP-kedvezményezett országok listájáról való törlése esetén a változást az említett rendelet hatálybalépésétől számított hároméves átmeneti időszakot követően kell alkalmazni. Vanuatut ezért törölni kell a IV. mellékletből; ez a törlés 2025. január 1-jétől alkalmazandó,
                  
               ELFOGADTA EZT A RENDELETET:
         
            1. cikk
            A 978/2012/EU rendelet módosítása
            A 978/2012/EU rendelet IV. melléklet táblázatában az alábbi országazonosító kód és a megfelelő ország kikerül az A és B oszlopokból:
            
               
                           „VU
                        
                        
                           Vanuatu“
                        
                     
         
         
            2. cikk
            Hatálybalépés és alkalmazás
            Ez a rendelet 2022. január 1-jén lép hatályba.
            Az 1. cikk 2025. január 1-jétől alkalmazandó.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 303., 2012.10.31., 1. o.